สรุปภาวะตลาดหุ้นต่างประเทศ
สรุปภาวะตลาดหุ้นต่างประเทศประจำวันที่ 19 ต.ค. 2561
22 ต.ค. 2561

ดัชนีดาวโจนส์ตลาดหุ้นนิวยอร์กปิดปรับตัวเพิ่มขึ้นเมื่อวันศุกร์ (19 ต.ค.) ขานรับผลประกอบการที่สดใสของบริษัทจดทะเบียน ขณะที่ดัชนี S&amp;P 500 และ Nasdaq ปรับตัวลง
ดัชนีเฉลี่ยอุตสาหกรรมดาวโจนส์เพิ่มขึ้น 64.89 จุด หรือ 0.26% ปิดที่ 25,444.34 จุด ดัชนี S&amp;P 500 ขยับลง 1.00 จุด หรือ 0.04% ปิดที่ 2,767.78 จุด ดัชนี Nasdaq ลดลง 36.11 จุด หรือ 0.48% ปิดที่ 7,449.03 จุด
 
ตลาดหุ้นยุโรปปิดลบเมื่อวันศุกร์ (19 ต.ค.) ขณะที่นักลงทุนวิตกกังวลเกี่ยวกับความขัดแย้งเรื่องงบประมาณระหว่างอิตาลีกับสหภาพยุโรป (EU)
ดัชนี Stoxx Europe 600 ลดลง 0.1% ปิดที่ 361.24 จุด
ดัชนี DAX ตลาดหุ้นเยอรมันปิดที่ 11,553.83 จุด ลดลง 35.38 จุด หรือ -0.31% ดัชนี CAC-40 ตลาดหุ้นฝรั่งเศสปิดที่ 5,084.66 จุด ลดลง 32.13 จุด หรือ 0.63% ดัชนี FTSE 100 ตลาดหุ้นลอนดอนปิดที่ 7,049.80 จุด เพิ่มขึ้น 22.81 จุด หรือ 0.32%
 
ตลาดหุ้นลอนดอนปิดบวกเมื่อวันศุกร์ (19 ต.ค.) สวนทางตลาดหุ้นอื่นๆในยุโรปที่ร่วงลงจากความวิตกกังวลเกี่ยวกับความขัดแย้งเรื่องงบประมาณระหว่างอิตาลีกับสหภาพยุโรป (EU)
ดัชนี FTSE 100 ตลาดหุ้นลอนดอนเพิ่มขึ้น 22.81 จุด หรือ 0.32% ปิดที่ 7,049.80 จุด
 
สัญญาทองคำตลาดนิวยอร์กปิดปรับตัวลดลงเมื่อวันศุกร์ (19 ต.ค.) เนื่องจากนักลงทุนได้ขายทองคำซึ่งเป็นสินทรัพย์ปลอดภัยเพื่อลงทุนในสินทรัพย์เสี่ยงอย่างหุ้น หลังดัชนีดาวโจนส์ตลาดหุ้นนิวยอร์กดีดตัวขึ้นเมื่อคืนนี้
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 1.4 ดอลลาร์ หรือ 0.11% ปิดที่ 1,228.70 ดอลลาร์/ออนซ์ แต่ปิดท้ายสัปดาห์ปรับตัวขึ้น 0.6% นับว่าเพิ่มขึ้นเป็นสัปดาห์ที่สามติดต่อกัน
สัญญาโลหะเงินส่งมอบเดือนธ.ค. เพิ่มขึ้น 4.6 เซนต์ หรือ 0.31% ปิดที่ 14.65 ดอลลาร์/ออนซ์
สัญญาพลาตินัมส่งมอบเดือนม.ค. บวก 4.3 ดอลลาร์ หรือ 0.52% ปิดที่ 836 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (19 ต.ค.) โดยได้รับปัจจัยหนุนจากการอ่อนค่าของสกุลเงินดอลลาร์สหรัฐ รวมถึงข้อมูลที่แสดงให้เห็นว่าความต้องการน้ำมันจากจีน ซึ่งเป็นผู้บริโภคน้ำมันรายใหญ่อันดับสองของโลกนั้น เพิ่มสูงขึ้น
สัญญาน้ำมันดิบ WTI ส่งมอบเดือนพ.ย. เพิ่มขึ้น 47 เซนต์ หรือ 0.7% ปิดที่ 69.12 ดอลลาร์/บาร์เรล แต่ปิดท้ายสัปดาห์ร่วงลง 3.1%
สัญญาน้ำมันดิบเบรนท์ส่งมอบเดือนธ.ค. บวก 49 เซนต์ หรือ 0.6% ปิดที่ 79.78 ดอลลาร์/บาร์เรล แต่ปิดท้ายสัปดาห์ปรับตัวลง 0.8%
 
สกุลเงินดอลลาร์อ่อนค่าลงเมื่อเทียบกับสกุลเงินยูโรและเงินปอนด์ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (19 ต.ค.) หลังจากสหรัฐเปิดเผยว่ายอดขายบ้านมือสองปรับตัวลดลงในเดือนก.ย.
ยูโรแข็งค่าแตะ 1.1510 ดอลลาร์ จาก 1.1464 ดอลลาร์ ส่วนปอนด์แข็งค่าสู่ระดับ 1.3065 ดอลลาร์ จาก 1.3032 ดอลลาร์ ขณะที่ดอลลาร์ออสเตรเลียก็แข็งค่าแตะ 0.7118 ดอลลาร์สหรัฐ จาก 0.7105 ดอลลาร์สหรัฐ
ดอลลาร์แข็งค่าสู่ระดับ 112.60 เยน จาก 112.18 เยน และแข็งค่าแตะ 0.9971 ฟรังก์สวิส จาก 0.9954 ฟรังก์สวิส